
   AVIZ

   asupra

Proiectului de Lege privind aprobarea Ordonanţei de urgenţă a Guvernului nr.5/2017 pentru modificarea Ordonanţei de urgenţă a Guvernului nr.63/2015 privind prelungirea valabilităţii licenţelor de traseu şi a programului de transport în baza cărora se efectuează serviciile regulate de transport de persoane între municipiul Bucureşti şi localităţile judeţului Ilfov, precum şi pentru prelungirea valabilităţii licenţelor de traseu şi a programului de transport public judeţean sau a programului de transport public local de persoane, în cazul în care procedura de atribuire a acestora a fost suspendată prin hotărâri ale instanţelor de judecată
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu Proiectul de Lege privind aprobarea Ordonanţei de urgenţă a Guvernului nr.5/2017 pentru modificarea Ordonanţei de urgenţă a Guvernului nr.63/2015 privind prelungirea valabilităţii licenţelor de traseu şi a programului de transport în baza cărora se efectuează serviciile regulate de transport de persoane între municipiul Bucureşti şi localităţile judeţului Ilfov, precum şi pentru prelungirea valabilităţii licenţelor de traseu şi a programului de transport public judeţean sau a programului de transport public local de persoane, în cazul în care procedura de atribuire a acestora a fost suspendată prin hotărâri ale instanţelor de judecată, trimis cu adresa nr. PL-x 144 din 27 februarie 2017, înregistrat cu nr.4c-11/344 din 28 februarie 2017.
Senatul, în calitate de primă Cameră sesizată, a adoptat iniţiativa legislativă în şedinţa din data de 21 februarie 2017.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.1 din Regulamentul Camerei Deputaţilor, republicat.

Proiectul de lege are ca obiect de reglementare modificarea Ordonanţei de urgenţă a Guvernului nr.63/2015, aprobată cu modificări şi completări prin Legea nr.107/2016, în sensul prelungirii valabilităţii licenţelor de traseu şi a programului de transport între municipiul Bucureşti şi localităţile judeţului Ilfov şi după data rămânerii definitive a hotărârii Înaltei Curţi de Casaţie si Justiţie în cauza ce formează obiectul dosarului nr.1027/2/2014, al cărei termen de judecată este data de 18 ianuarie 2017, până la finalizarea procedurilor de atribuire a traseelor cuprinse în următorul program de transport.
Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedinţa din ziua de 7 martie 2017.

Membrii comisiei au examinat proiectul de lege supus avizării, expunerea de motive şi avizul favorabil cu observaţii şi propuneri al Consiliului Legislativ, transmis prin adresa cu nr.30 din 18 ianuarie2017.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a iniţiativei legislative.
În raport de obiectul şi conţinutul reglementării, proiectul de lege face parte din categoria legilor ordinare. 
                               PREŞEDINTE,                          

                  SECRETAR,

                                Eugen NICOLICEA                                                 Neculai Costel DUNAVA

Consilier parlamentar,

